Diari Oficial de la Generalitat Valenciana


Sumari del DOGV 3170, del 27-01-1998 (1997/12177)

RESOLUCIÓ d'1 de desembre de 1997, del conseller d'Obres Públiques, Urbanisme i Transports, que aprova definitivament la modificació del Pla General d'Onda, sobre el canvi de qualificació de la zona verda del sòl urbà U-12.
-------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3170

Data del DOGV
:   27-01-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1997/12693


Data del document
:   01-12-1997

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIÓ d'1 de desembre de 1997, del conseller d'Obres Públiques, Urbanisme i Transports, que aprova definitivament la modificació del Pla General d'Onda, sobre el canvi de qualificació de la zona verda del sòl urbà U-12. [1997/Q12964]
  
Vist l'expedient relatiu al Projecte de Modificació del Pla General d'Onda (Castelló), sobre el canvi de qualificació de la zona verda del sòl urbà U-12, amb els següents:
  
Antecedents de fet
  
Primer
  
El Ple de l'Ajuntament d'Onda, en la sessió de 27 de gener de 1997, va acordar aprovar inicialment el projecte i sotmetre'l a informació pública, pel període d'un mes, la qual cosa es va dur a terme mitjançant els anuncis publicats en el diari Levante de Castelló, de 14 de febrer de 1997; en el Diari Oficial de la Generalitat Valenciana número 2.956, de 25 de març de 1997, i al tauler d'anuncis municipal. No s'hi va presentar cap al·legació, com fa constar el secretari de l'Ajuntament en un certificat expedit amb aquest fi, i es recorda en l'Acord Plenari de 28 d'abril de 1997, pel qual s'aprova provisionalment el projecte i es disposa el trasllat a aquesta Conselleria, per a l'aprovació definitiva, en la qual té entrada el 15 de maig de 1997.
  
El Servei Territorial d'Urbanisme de Castelló, en l'escrit de 16 de maig de 1997, requereix l'Ajuntament d'Onda perquè esmene determinades deficiències documentals i perquè aclarisca formalment la proposta que conté el projecte, cosa que l'Ajuntament porta a terme amb la documentació que tramet amb l'escrit de 26 de maig de 1997 completat per un altre del dia 27.
  
Respecte d'aquest projecte, el director general d'Urbanisme i Ordenació Territorial va emetre un informe previ, per mitjà de la Resolució de 9 d'abril de 1997.
  
Segon
  
El projecte consta de memòria informativa i justificativa i plànols d'informació i ordenació proposada.
  
Tercer
  
La Comissió Territorial d'Urbanisme de Castelló, reunida en la sessió d'11 de juny de 1997, va acordar:
  
1. Aprovar definitivament les modificacions puntuals del Pla General d'Ordenació Urbana d'Onda, relatives a la zona del sòl urbà U-12, que tenen per objecte la connexió de dos vials i el canvi de les Normes Urbanístiques.
  
2. Informar favorablement sobre la modificació de la zona verda, prevista en el Pla General d'Ordenació Urbana d'Onda, situada en la zona de sòl urbà U-12 i elevar proposta d'aprovació definitiva d'aquesta modificació al conseller d'Obres Públiques, Urbanisme i Transports, amb el dictamen previ del Consell Jurídic Consultiu.
  
Quart
  
El 24 de juny de 1997, aquesta Conselleria d'Obres Públiques, Urbanisme i Transports va informar favorablement sobre la modificació a què es fa referència.
  
Cinqué
  
El Consell Jurídic Consultiu de la Comunitat Valenciana va emetre dictamen el 20 de novembre de 1997.
  
Fonaments de dret
  
Primer
  
Respecte del procediment, en aquest cas, s'han observar les prescripcions legalment establides per a les modificacions dels plans generals d'aquesta mena, que les constitueixen els articles 38 i 39 per remissió del 55 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU). Així mateix, s'han sol·licitat els diferents informes preceptius.
  
Segon
  
Quant al fons de l'assumpte, la modificació plantejada té per objecte el canvi de qualificació de la zona verda prevista en el Pla General de 1.560 metres quadrats de superfície per a ampliar-la a 3.035 metres quadrats de superfície que era la que tenia en el Pla Parcial Residencial el Carme, les determinacions del qual va assumir el Pla General posterior, si bé, respecte de la zona verda que aquell establia va produir la notable reducció que ara es pretén corregir per a ajustar-la, quant a la superfície, a la del Pla Parcial i, quant als límits i la morfologia, a la del Projecte de Compensació d'aquest Pla Parcial.
  
La modificació d'aquesta zona verda comporta per a aquesta un increment de superfície ja que passa de 1.560 metres quadrats a 3.035 metres quadrats.
  
Ara bé, aquesta modificació, en adaptar els límits i morfologia de la zona verda a les del Projecte de Compensació, aprovat el dia que pertocava per a la zona en què es troben els terrenys, té com a conseqüència que una part del que, en el Pla General és zona verda, passa a tenir ús residencial, justament a la part que limita amb la parcel·la 14 del Pla Parcial el Carme. La modificació mereix un judici favorable, ja que comporta un increment de la superfície de zona verda, en relació amb l'establida en el Pla General, i la que queda té una configuració idònia per al fi que li és propi. A més d'això, la zona verda, en la forma que definitivament adopta amb la modificació, posa fi a la inseguretat jurídica que actualment representa l'existència de documents de planejament (Pla General i Pla Parcial) i de gestió (Projecte de Compensació) en els quals la zona verda té una morfologia i superfície diversa.
  
Aquestes raons fan concloure que la potestat de planejament s'ha exercit d'acord amb els fins de l'article 2 de la LRAU i que la desafectació de la zona verda va acompanyada de les mesures compensatòries a què fa referència l'article 55.3 de la llei esmentada.
  
Tercer
  
El conseller d'Obres Públiques, Urbanisme i Transports és competent per a l'aprovació definitiva d'aquest expedient en virtut del que estableix l'article 38.3 de la LRAU en relació amb l'article 6 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Vistos els preceptes legals esmentats i la resta de normativa aplicable, d'acord amb el Consell Jurídic Consultiu, resolc:
  
Aprovar definitivament la modificació del Pla General d'Onda, sobre canvi de qualificació de la zona verda del sòl urbà U-12.
  
Aquesta resolució va entrar en vigor el mateix dia de la publicació en el Diari Oficial de la Generalitat Valenciana.
  
Contra aquesta resolució, que posa fi a la via administrativa, s'hi podrà interposar un recurs contenciós administratiu, davant de la Sala Contenciosa del Tribunal Superior de Justícia de la Comunitat Valenciana en el termini de dos mesos, comptadors des del dia de la notificació o publicació d'aquesta. Per a la interposició d'aquest recurs serà requisit imprescindible que, prèviament, el recurrent en comunique a aquest òrgan la interposició, de conformitat amb els articles 57.2.f i 58 de la Llei Reguladora de la Jurisdicció Contenciosa Administrativa i l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Tot això, sense perjudici que hi puga interposar qualsevol altre recurs que estime oportú.
  
València, 1 de desembre de 1997.- El conseller d'Obres Públiques, Urbanisme i Transports: Luis Fernando Cartagena Travesedo.